title: "Holoz\u00e4n"
text: "At Holoz\u00e4n as det jongst kirew uun det jongst s\u00fcsteem faan eerdtidj\u00e4\u00e4lern Quart\u00e4r. Det begant sowat uun't juar 9.700 f.Kr. an lingt bit daalang. En \u00f6\u00f6der wurd as Alluvium (=efteristidj). Det tidj f\u00f6\u00f6r't Holoz\u00e4n het Pleistoz\u00e4n of Diluvium (=istidj). Uun't Holoz\u00e4n ging at stiantidj tu aanj, am 5000 f.Kr. begand a minsken, \u00fcs iarst metal k\u00f6\u00f6ber tu ferwerkin.\n\nFerluup \n\nEfter det leetst istidj h\u00e4\u00e4't begand, warmer tu wurden an a minsken k\u00fcd jo uun Nuurdeuroopa briad maage.\n\nSo siig a Nuurdsia noch f\u00f6\u00f6r 10.000 juar \u00fctj. \u00dcs det is smolt, san grat dialen auerspeeld wurden. Uun't Atlantikum (7.270\u20133.710 f.Kr.) as di siapeegel am 120 m uunstegen.\nOober uk uun jonger tidj as't noch ans kuuler wurden. Uun a juaren tesken 1550 an 1850 lai det temperatuur man am en hualew graad liager, man det lingd, am dat flook lidj ferhongerd. A grat pest an di 30-juarag kriich ded h\u00f6r dial tu det \"letj istidj\" diartu, dat f\u00f6l minsken tu Ameerikoo \u00fctjwaanerd.\n\nIindialang \nJo fiiw kliimakirwer faan det tabel rochts wurd daalang ei muar so f\u00f6l br\u00fckt, auer jo muar det feranerang \u00fc\u00fcb a nuurdelk eerdheleft beskriiw. F\u00f6r a hialer eerd woort det Holoz\u00e4n daalang \u00f6\u00f6ders iindiald:\n Ualholoz\u00e4n: 10. bit 8. juard\u00fc\u00fcsen f\u00f6\u00f6r Krast\n Pr\u00e4boreal\n Boreal\n Madelholoz\u00e4n: 8. bit 4. juard\u00fc\u00fcsen f\u00f6\u00f6r Krast\n Atlantikum\n Jongholoz\u00e4n: 4. juard\u00fc\u00fcsen f\u00f6\u00f6r Krast bit daalang\n Subboreal\n Subatlantikum\n\n F\u00f6r det tidj faan 1800 bit daalang as di \u00fctjdruk Anthropoz\u00e4n f\u00f6\u00f6rslaanj wurden, auer di minsk uun a leetst 200 juaren a eerd fiks feranert h\u00e4\u00e4. Man a geoloogen hual diar ei f\u00f6l faan, auer di tidjr\u00fcm tu kurt as.\n\nLuke uk diar \n Quart\u00e4r\n Iisentidj\n\nGeologii"